《次韵子咏弟见寄》
宋代·李洪

春残逆旅赋归欤，桂玉囊空欲趁虚。
懒效梁鸿五噫曲，未逢黄石一编书。
刺漫屡簉门行马，志拙宁堪鼎拄车。
数亩荒田临霅水，好披龙具去携锄。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。